Europska komisija donijela je odluku 6. svibnja 2024., SA.106299 kojom je odobrila **poduzetniku LNG Hrvatska d.o.o.**, državnu potporu za proširenje terminala za ukapljeni prirodni plin (UPP) na otoku Krku. Komisija je ocijenila mjeru sukladnom s pravilima EU-a o državnim potporama, posebno člankom 107. stavkom 3. točkom (c) UFEU-a, kojim se državama članicama omogućuje da pod određenim uvjetima podupiru razvoj određenih gospodarskih djelatnosti i Smjernicama o državnim potporama za klimu, zaštitu okoliša i energiju („CEEAG”) iz 2022. (SL EU, C80, 18.2.2022. <https://eur-lex.europa.eu/legal-content/HR/TXT/PDF/?uri=CELEX:52022XC0218(03))>

**Davatelj potpore:** Ministarstvo gospodarstva

**Obilježja korisnika potpore LNG Hrvatska d.o.o., regija poduzetnika i glavni sektor djelovanja:** Grad Zagreb; srednji poduzetnik; distribucija plinovitih goriva distribucijskom mrežom

**Iznos i instrument potpore:** neposredno bespovratno sredstvo u iznosu od 25 milijuna eura.

**Cilj potpore:** projekt osigurava opskrbu plinom u Republici Hrvatskoj i susjednim državama članicama te istodobno pridonosi diversifikaciji opskrbe energijom u regiji srednje i jugoistočne Europe, te pridonosi okončanju ovisnosti o ruskim fosilnim gorivima u skladu s planom REPowerEU. Namjena potpore je ugradnja dodatnog modula za uplinjavanje kapaciteta 250 000 m3/h na postojećem terminalu za UPP na Krku što će rezultirati novim maksimalnim kapacitetom uplinjavanja od 700 000 kubičnih metara na sat, što odgovara 6,1 milijardi kubičnih metara godišnje.

**Datum dodjele potpore:** 28. ožujak 2025.

Poveznica na odluku Europske komisije je:

<https://ec.europa.eu/competition/state_aid/cases1/202424/SA_106299_66.pdf>.